EISEP

EISEP Klub: Iz prakse strokovne skupnosti (člani se posvetujemo)
2025-02-06 09:00 - 10:30, 2025-04-10 09:00 - 10:30, 2025-05-28 09:00 - 10:30, 2025-09-11 09:00 - 10:30, 2025-11-26 09:00 - 10:30 (Europe/Ljubljana)
Redno srečanje članov Strokovne skupnosti EISEP (on-line). Gre za manjša srečanja, do katerega imajo dostop člani strokovne skupnosti EISEP tako, da v zaupnem okolju obravnavamo ključne teme, vprašanja, izzive in dobre prakse iz našega vsakodnevnega dela na področju skladnosti poslovanja.

Izvršno skladno kosilo za korporativne člane
2025-03-20 14:30 - 17:00

Skladni zajtrk - redno srečanje članov strokovne skupnosti EISEP
2025-03-27 09:00 - 10:45, 2025-06-19 09:00 - 10:45, 2025-12-18 09:00 - 10:45
Skladni zajtrki so priljubljena redna strokovna srečanja na katerem ne manjka sproščene in pestre razprave z izbranimi gosti, niti dišeče jutranje kave in svežih rogljičkov. Na srečanje povabimo zunanje goste, praviloma strokovnjake z drugih področij, s katerimi razpravljamo o temah tesno povezanih s skladnostjo in etiko poslovanja ter z našim delom, s katerimi skupaj raziskujemo nove vidike. Na koncu prihranimo še nekaj časa za neformalne pogovore ter izmenjavo izkušenj, mnenj in kontaktov.

Zaprtje vpisov novih članov in obnov članstva EISEP
2025-03-31

Poletne počitnice
2025-07-01 - 2025-08-31

9. mednarodna konferenca o skladnosti in etiki poslovanja, BCEC 2025
2025-10-09 - 2025-10-10 | IEDC, Bled School of Management
Dogodek, ki že dolga leta velja za enega vodilnih globalnih dogodkov na področju skladnosti in poslovne etike. Konferenca ponuja vpoglede v najnovejše trende, dobre prakse in izzive, hkrati pa omogoča povezovanje z vrhunskimi strokovnjaki iz več kot 8 držav sveta.

EISEP Klub: Integrirana zagotovila funkcij za tveganja, skladnosti poslovanja in notranje revizije
2026-01-21 09:00 - 10:30
Redno on-line srečanje članov strokovne skupnosti EISEP.
Tema tokratnega srečanja skupnosti bo Integrirana zagotovila funkcij za tveganja, skladnosti poslovanja in notranje revizije. V prvem delu srečanja se nam bo pridružil strokovnjak s 30. letnimi izkušnjami na področju skladnosti poslovanja, upravljanja in tveganj, Patrick Wellens. Patrick dolga leta deluje v podjetju Bayer, kjer je vzpostavil sistem upravljanja skladnosti. Ima bogate izkušnje z mednarodnimi preiskavami, vodstvenimi funkcijami ter sodelovanjem z regulatorji. Je predsednik ECS (Ethics and Compliance Switzerland), član več strokovnih odborov, avtor številnih publikacij ter nosilec certifikatov CFE in CCEP-I.
Vabimo vas, da si pred srečanjem preberete članek z naslovom, Flattened Organizational Models: A benefit or Curse for Compliance?, objavljenem v reviji Compliance and Ethics Professional (CEP), kjer Patrick raziskuje pojav t. i. »novih načinov dela«. Gre za modele, kjer se podjetja in oddelki organizirajo v samoorganizirane enote, pri čemer se klasične vodstvene vloge ukinjajo ali preoblikujejo v vloge coacha. Celoten prispevek najdete med blogi na EISEP spletni strani >> Povezava na blog

EISEP Klub: Iz prakse strokovne skupnosti (člani se posvetujemo)
2026-02-11 09:00 - 10:30, 2026-04-22 09:00 - 10:30
Redno on-line srečanje članov Strokovne skupnosti EISEP. Gre za manjša srečanja, do katerega imajo dostop člani strokovne skupnosti EISEP tako, da v zaupnem okolju obravnavamo ključne teme, vprašanja, izzive in dobre prakse iz našega vsakodnevnega dela na področju skladnosti poslovanja.

Skladni zajtrk - redno srečanje članov strokovne skupnosti EISEP
2026-03-04 09:00 - 10:45
Osrednja tema prvega Skladnega zajtrka v 2026 bo Varstvo osebnih podatkov, opažanja pristojnega organa o stanju na trgu ter najpogostejših izzivih, dobre in slabe prakse, odprta vprašanja o ZVOP-2, praktična vprašanja iz strokovne skupnosti za skladnost in DPO-jev… Z nami bo mag. Andrej Tomšič, namestnik Informacijske pooblaščenke. Pogovor bo vodila Andrijana Bergant, predsednica EISEP, udeleženci pa ste kot običajno vabljeni, da tudi vi prispevate s svojimi izkušnjami in vprašanji!
Ne zamudite priložnosti za koristne vpoglede in praktične nasvete!
Za udeležbo na dogodku je potrebno izpolniti prijavni obrazec, ki je voljo na tej povezavi Prijava na dogodek.
*Za članice in člane strokovne skupnosti EISEP je udeležba brezplačna. Redna kotizacija je 65,00 EUR (+DDV).

EISEP Simpozij strokovnjakov za skladnost, 21. in 22. maj 2026, GH Portorož
2026-05-21 14:00 - 2026-05-22 13:40 | Grand Hotel Portorož
EISEP Simpozij strokovnjakov za skladnost je poglobljeno delovno srečanje in umik za strokovnjake za skladnost, ki bo potekal 21. in 22. maja, 2026 v Grand Hotelu Portorož!

Na letošnjem EISEP Simpoziju strokovnjakov za skladnost se bomo poglobili v praktične izzive, rešitve in dobre prakse, ki jih vsak dan srečujejo strokovnjaki, kot ste vi. Dogodek je zasnovan kot intenzivno strokovno srečanje, kjer boste imeli priložnost:

Skupaj z drugimi strokovnjaki analizirati zahtevnejše realne primere (case study) in razpravljati o skladnih, učinkovitih pristopih,

Poglobiti znanje o ocenjevanju primernosti in ustreznosti ključnih funkcij (Fit & Proper) ter razumeti, kako to izvajati v praksi,

Pridobiti vpogled v evropska strokovna stališča (ENFCO) o vlogi skladnosti, nazivu pooblaščenca in sistemih žvižgaštva,

Razširiti svojo strokovno mrežo skozi diskusije in izmenjavo izkušenj z drugimi strokovnjaki
Osredotočali se bomo na realne izzive iz vaše prakse, poglobljeno obravnavali relevantne problemske scenarije ter s tem povezane ‘Skladne prakse’. V pogovoru o poglobljeni temi Ustreznost in primernost ključnih funkcij se nam bo pridružil tudi predstavnik regulatorja. Poglobili se bomo v Evropski akt o umetni inteligenci – slovenski zakonodaji in prepovedanih AI sistemih, z nami bo vodja področja o umetni inteligenci pri Informacijski pooblaščenki.
Vabljeni, da smo skupaj maja – v Portorožu!
V nadaljevanju preberite več o urniku poteka in možnostih nastanitve za udeležence na povezavi: Simpozij 2026

Poletni Skladni zajtrk - redno srečanje članov strokovne skupnosti EISEP
2026-06-17 09:00 - 10:45
Vabimo vas na tradicionalni Poletni Skladni zajtrk, ki bo v Kavarni Slamič na Kersnikovi ulici v Ljubljani, 17. junija 2026 od 9.00 do 10.30 ure.
Na poletnem Skladnem zajtrku bomo obravnavali uporabo umetne inteligence v organizacijah ter izzive, povezane z njenim učinkovitim, varnim in skladnim uvajanjem. Predstavljeni bodo ključni izsledki raziskave Kompetenčnega centra za umetno inteligenco Slovenija (KCUI), ki osvetljujejo trenutno stanje uporabe umetne inteligence v Sloveniji.
Poseben poudarek bo namenjen praktičnim primerom uporabe generativne umetne inteligence na področju skladnosti in prava. Domen Bizjak iz podjetja Roche Slovenija pa bo predstavil preverjena orodja, uporabne AI-prompte in izkušnje iz vsakodnevne prakse ter spodbudil razpravo o možnostih uporabe umetne inteligence v strokovnem delu.
Poglejte utrinke iz preteklih Skladnih zajtrkov
Za udeležbo na dogodku je potrebno izpolniti prijavni obrazec, ki je voljo na tej povezavi Prijava na dogodek.
*Za članice in člane strokovne skupnosti EISEP je udeležba brezplačna. Redna kotizacija je 65,00 EUR (+DDV).

V poletnem obdobju dogodki ne potekajo
2026-06-18 - 2026-08-31
Vsem vam želimo lepo, mirno in prijetno poletje – naj bo čas za oddih, sprostitev ter nabiranje novih moči, saj nas v septembru čaka ponovno pestro in delovno obdobje.
Se vidimo ponovno jeseni!
